ຕໍາຫລວດໄທຊ່ອຍກູ້ໂຕລິ່ນ ໄວ້ໄດ້ ເກືອບ 100 ໂຕ
ຕໍາຫລວດໄທຊ່ອຍກູ້ພວກໂຕລີ່ນ ທີ່ເປັນສັດ ໃກ້ຈະສູນພັນນັ້ນ ໄວ້ໄດ້ເກືອບ 100 ໂຕ ຈາກການຖືກຂົນໄປຂາຍ ໃນພາກໃຕ້ຂອງໄທ.
ຕໍາຫລວດໄທໄດ້ຊ່ອຍກູ້ຊີວິດໂຕລິ່ນ ຈໍານວນເກືອບ 100 ໂຕ ຊຶ່ງເປັນສັດຢູ່ໃນຈໍາພວກ ຖືກປົກປັກຮັກສາເຊື້ອພັນໄວ້ ທີ່ມີລາຄາແພງໃນຖານະເປັນອາຫານໂອຊາລົດໃນປະເທດ ຈີນແລະຫວຽດນາມ ຕໍາຫລວດໄດ້ວາງສະແດງໃຫ້ຄົນເບິ່ງ ລິ່ນ 97 ໂຕທີ່ຖືກຊ່ອຍຊີວິດໄວ້ນັ້ນ ຊຶ່ງໄດ້ຖືກພົບ ເຫັນໃນກົ້ນລົດກະບະຄັນນຶ່ງທີ່ພະຍາຍາມຫລີກລ່ຽງດ່ານກວດກາແຫ່ງນຶ່ງໃນພາກໃຕ້ ຂອງໄທໃນແລງວັນອາທິດວານນີ້ ຄົນຂັບລົດຄັນນີ້ໄດ້ຖືກຈັບໂຕໄວ້ແລ້ວ ເຈົ້າໜ້າທີ່ພາສີໄທຄົນນຶ່ງ ກ່າວວ່າ ພວກສັດທີ່ມີຮູບຮ່າງແປກປະຫລາດ ແຕ່ເປັນສັດທີ່ ເຊື່ອງບໍ່ດຸຮ້າຍເຫລົ່ານີ້ ແມ່ນໄດ້ຖືກລັກລອບອອກໄປຂາຍໃນປະເທດອື່ນໆເປັນປະຈໍາ ເພື່ອໄປຂ້າເອົາຊີ້ນມັນ ບັນດາເຈົ້າໜ້າທີ່ກ່າວວ່າ ຊີ້ນລິ່ນນີ້ ສາມາດຂາຍໄດ້ລາຄາເຖິງ 350 ໂດລາຕໍ່ກີໂລ ລິ່ນເປັນສັດທີ່ມີເກັດແລະກິນມົດເປັນອາຫານນີ້ ແມ່ນຖືກປົກປັກຮັກສາໄວ້ພາຍໃຕ້ຂໍ້ຕົກ ລົງນາໆຊາດທີ່ຄຸ້ມຄອງພວກສັດທີ່ໃກ້ຈະສູນພັນ